শহীদ স্মৃতি সরকারি কলেজ অধ্যক্ষের কাজলকোঠা পরিদর্শন | সংবাদ প্রবাহ
প্রচ্ছদ»ব্রেকিং নিউজ»শহীদ স্মৃতি সরকারি কলেজ অধ্যক্ষের কাজলকোঠা পরিদর্শন
শহীদ স্মৃতি সরকারি কলেজের নবনিযুক্ত অধ্যক্ষ ইদ্রিস আলী মঙ্গলবার সকালে মুক্তাগাছা শহরের অদুরে কাজলকোঠা বিল নামক স্থানে কলেজের সাড়ে ৪একর জমি পরিদর্শন করেন।
স্টাফ করেসপনডেন্ট নভেম্বর ১৯, ২০১৯
২,৩০৮ এক মিনিটেরও কম লাগবে
পরিদর্শনকালে অধ্যক্ষ ইদ্রিস আলী স্থানীয় গণমাধ্যম প্রতিনিধিদের জানান, কলেজটি ১৯৬৭ সালে প্রতিষ্ঠিত হবার পর১৯৮০ সালে সরকারী হয়। বর্তমানে কলেজটিতে প্রায় ১০ হাজার শিক্ষার্থী রয়েছে। বর্তমান ক্যাম্পাস এসকল শিক্ষার্থীর জন্য কিছুটা ছোট। ক্যাম্পাসের বর্ধিত অংশ হিসেবে গড়ে তোলার লক্ষে আজ কলেজের নিজস্ব জমি কাজলকোঠা বিল পরিদর্শন করি।
পরিদর্শনকালে উপস্থিত ছিলেন ব্যবস্থাপনা বিভাগের প্রধান এস.এম জসিম আহমেদ, সমাজকর্ম বিভাগের প্রধান মোঃ শফিকুল ইসলাম, বাংলা বিভাগের প্রধান মোঃ মাহফুজুল বারী, ইসলামের ইতিহাস বিভাগের সহযোগী অধ্যাপক মোঃ হুমায়ুন কবির, লাইব্রেরীয়ান মোঃ আলী হায়দার প্রমূখ।
উল্লেখ্য, অধ্যক্ষ ইদ্রিস আলী এ কলেজে যোগদানের পর কলেজের সামনে অবস্থিত মাঠটি দখলমুক্ত করে বঙ্গবন্ধু চত্বর হিসেবে ঘোষণা করেন। কলেজ প্রাঙ্গণে পরিচ্ছন্নতা কার্যক্রমের পাশাপাশি বঙ্গবন্ধু চত্বরে মঞ্চ নির্মাণের উদ্যোগ গ্রহন করায় স্থানীয়দের মাঝে ব্যাপক প্রশংসা অর্জন করেছেন।